Nu kommer filmen om verdens mest vanedannende spil

Hvis du på et tidspunkt har spillet Tetris, så er der næsten garanti for, at du har drømt om faldende brikker. Spillet er et af de mest vanedannende, der nogensinde er produceret. Det er blevet udgivet i et utal af varianter og kopier – og nu kommer også filmen. Den er produceret af Apple TV+ og får premiere den 31. marts.

En historie om et computerspil behøver ikke være kedelig. I dette tilfælde omfatter den en intens rejse, der involverer både USA og Sovjet midt under den kolde krig.

Tetris blev udviklet af den russiske opfinder Aleksej Pazjitnov i 1984. I Tetris følger vi Henk Rogers, spillet af Taron Egerton, og da han opdager spillet, rejser han til Sovjetunionen og slår sig sammen med Pajitnov for at bringe spillet til verden. Men intet går naturligvis som planlagt.

Se traileren til Tetris-filmen.

Tetris blev et kulturelt fænomen, da spillet endelig kom på gaden. Men vidste du, at det i virkeligheden er baseret på et brætspil? Hvis du vil varme op til filmen, kan du starte med en dokumentar om spillet, som er produceret af Gaming Historian. Den er knapt en time lang, men absolut værd at se.

Nu kommer filmen om verdens mest vanedannende spil